શહેર પોલીસમાં ૧૦ હજારથી વધુ પોલીસકર્મીઓ ફરજ બજાવે છે. આમાંથી માત્ર ૩૦ થી ૪૦ ટકા જ પોલીસકર્મીઓને પોલીસ લાઇનમાં મકાન ફાળવવામાં આવ્યાં છે. બાકીના પોલીસકર્મીઓ પોતાના અથવા તો મકાન ભાડે રાખી રહેતા હોય છે. ચાર એલઆરડી જવાન વચ્ચે એક મકાન ફાળવવામાં આવે છે. પ‌િરવારવાળા પોલીસકર્મીઓને મકાન ન મળતાં ફર‌િજયાત બહાર મોટું ભાડું ચૂકવી રહેવું પડે છે. એલિસબ્રિજ પોલીસ લાઇનમાં કેટલાંક મકાનો ભાડે આપી પોલીસકર્મીઓ દ્વારા ભાડું વસૂલાતું હોવાની ફરિયાદ મળતાં ડીસીપી ઝોન-૭ વિધિ ચૌધરીએ પી.આઇ. અને એસીપીને અા અંગે તપાસ કરી ‌િરપોર્ટ કરવા જણાવ્યું હતું. તપાસ દરમ્યાન કુલ ૩૩ બ્લોકના મકાનમાંથી ૧ર થી ૧પ મકાન ભાડે આપી દીધાં હોવાનું બહાર આવ્યું છે, તેમાં ટ્રાફિક પોલીસમાં ફરજ બજાવતા એલઆરડી જવાન એવા સાતેક લોકોને મકાન ભાડે અપાયાં છે